วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
17 ส.ค. 2558

ASL SECURITIES
ภาครวมตลาดภาคเช้า : ดัชนี SET ปิดบวก 1,416.66 (+2.74) กรอบ 1,411/1,419 เคลื่อนไหวสองแดนมูลค่าการซื้อขาย 17,202.94 ล้านบาท มีมูลค่าการซื้อขายมากในกลุ่ม BANK ENERG ICT TRANS CONMAT ตามลำดับ สภาพัฒน์ปรับประมาณการณ์จีดีพีปีนี้ลงเหลือโต 2.7-3.2% จากเดิมคาดขยายตัว 3-4% จากการส่งออกแย่ คาดติดลบ 3.5% ขณะที่จีดีพีไตรมาส 2 โต 2.8% เมื่อเทียบกับช่วงเดียวกันของปีก่อน และโต 0.4% เมื่อเทียบกับไตรมาสแรก ส่งผลให้ครึ่งปีแรกปีนี้ จีดีพีขยายตัว 2.9% ซึ่งปรับตัวดีขึ้นจากครึ่งปีแรกของปี 2557 ที่โตเพียง 0.2% และดีกว่าครึ่งปีหลังของปีที่แล้วที่ขยายตัว 1.6% ส่วนแนวโน้มเศรษฐกิจครึ่งปีหลัง คาดขยายตัวได้จากการใช้จ่ายภาครัฐ และการท่องเที่ยว ตลาดหุ้นเอเชียส่วนใหญ่ฟื้นตัวขึ้น NIKKEI 225 +0.35%  HSI, -0.99%  ส่วนดัชนีเซี่ยงไฮ้คอมโพสิตปิดเช้าร่วง -1.7% แตะ 10,868.29 
 
หุ้นบวกดัชนีมากสุด AOT BH SCC KBANK DTAC INTUCH TOP TPIPL IFEC SUPER         
หุ้นลบดัชนีมากสุด PTT BDMS PTTEP CPN ADVANC KTB GLOW EGCO MAJOR  
 
แนวโน้มตลาดและหุ้นที่น่าสนใจภาคบ่าย
ยืน 1,418 ได้ ลุ้นทดสอบ 1,430
แนวโน้มภาคบ่ายเชิงเทคนิค: เกิดสัญญาณซื้อในกราฟราย 4 ชั่วโมง หากยืนเหนือ 1,418 ได้ มีโอกาสปรับตัวขึ้นทดสอบ 1,430 หากยืนไม่ได้ มีโอกาสปรับลงทดสอบ 1,408
 
VTE (ราคาปิดภาคเช้า 4.26)
แนะนำซื้อหากยืนเหนือ 4.26 ได้เกิดสัญญาณซื้อใน MACD โดยราคาอยู่ในช่วงทดสอบแนวต้านที่ 4.26 หากผ่านได้ จะมีเป้าหมายที่ยอดเดิมที่ 4.58 โดยมี 4.16 เป็นจุดตัดขาดทุน
NPP (ราคาปิดภาคเช้า 1.84)
แนะนำซื้อเก็งกำไรราคาสามารถกลับมายืนเหนือเส้นค่าเฉลี่ย 15 วันได้อีกครั้ง พร้อมการทะยานขึ้นของ RSI โดยมีปริมาณการซื้อขายที่หนาแน่นเป็นปัจจัยสนับสนุน มีเป้าหมายแรกที่ 2.04 และมี 1.79 เป็นจุดตัดขาดทุน